नवोदय स्कूल नाजोचक्क में छात्र भिड़े, एक की बाजू टूटी, 10 जख्मी
भास्कर संवाददाता | पठानकोट/घरोटा
जवाहरनवोदय विद्यालय (जेएनवी) नाजोचक्क में प्लस-टू और प्लस-वन के स्टूडेंटस में कहासुनी के बाद जमकर मारपीट हुई। कैंपस में देर सायं हुए झगड़े में प्लस-वन के एक स्टूडेंट की बाजू टूट गई और 9 अन्य स्टूडेंट्स जख्मी हुए हैं। इनमें तीन को ज्यादा चोटें लगी हैं। वहीं, जेएनवी प्रशासन ने प्लस-टू के 7 स्टूडेंट्स को सस्पेंड कर 4 को वार्निंग लेटर इशू किया है।
आरोप है प्लस-टू के स्टूडेंट्स ने जूनियर्स पर राॅड से हमला किया। वहीं, घरोटा पुलिस के पास दो स्टूडेंट्स के अभिभावकों ने उनके मेडिकल सर्टीफिकेट देकर कार्रवाई की मांग की है। सोमवार को पुलिस ने स्कूल कैंपस से 1 दर्जन लोहे की राॅड्स और लाठियां बरामद की हैं और घायलों के बयान कलमबद्ध किए हैं। झगड़े में घायल स्टूडेंट अमित ढींगरा की बाजू में फ्रैक्चर और सौरव के सिर में तीन टांके लगे हैं, जबकि तरुणदीप अजय कुमार को भी चोटें आई हैं।
प्रिंसिपल आरके वर्मा ने बताया कि शाम के समय खाने के लिए मैस में आकर अटेडेंस देने के लिए प्लस-वन के हरमन ने अपने साथी स्टूडेंट को कमरे से आवाज दी थी।
प्रिंसिपल ने बताया कि प्राथमिक जांच में प्लस-2 के 7 स्टूडेंट सस्पेंड कर दिए हैं और 4 को वार्निंग लेटर इशू किया गया है। उन्होंने बताया कि स्टूडेंट की काउंसलिंग भी शुरू कर दी गई है और उनके अभिभावकों को भी सूचित किया गया है। इस मामले में नवोदय विद्यालय प्रबंधन समिति ने जांच कमेटी बनाई है। उधर, घरोटा पुलिस चौकी के प्रभारी तरसेम लाल ने बताया कि दो स्टूडेंट्स के मेडिकल आए हैं, उनके पेरेंटस को बुलाया गया है। जांच के बाद बनती कार्रवाई की जाएगी।
छात्रोंके पास कैसे पहुंचीं राॅड्स और डंडे
जेएनवीमें पढ़ने वाले स्टूडेंट की कपड़ों से लेकर खाने तक का सारा इंतजाम सरकार करती है। इस बीच स्टूडेंट्स के पास डंडे और राॅड्स कैसे पहुंची। ऐसे में जेएनवी में प्रशासनिक माहौल को लेकर सवाल उठने लगे हैं। मान लिया जाए हाॅकी, बैट और बेससाल स्पोर्ट्स रूम से आए होंगे, लेकिन स्पोर्ट्स खत्म होने के बाद उन्हें बाकायदा जमा कर लिया जाता है। राॅड डंडे स्टूडेंट्स कैसे लेकर आए?
जेएनवी में छात्र गुटों में हुई मारपीट में जख्मी छात्र अजय कुमार।
नवोदय विद्यालय प्रबंधन समिति की कार्रवाई|प्लस-टू के 7 छात्र किए सस्पेंड, 4 को वार्निंग लेटर इशू किया, जांच कमेटी बनाई
hin_Deva bho_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva